stanford-oval/wikipedia huggingface dataset:
The New World
Näyttelijät

| 0 | 1 | 2 |
| --- | --- | --- |
|  Colin Farrell  | … |  Kapteeni Smith   |
|  Q’orianka Kilcher  | … |  Pocahontas   |
|  Christopher Plummer  | … |  Kapteeni Newport   |
|  Christian Bale  | … |  John Rolfe   |
|  August Schellenberg  | … |  Powhatan   |
|  Wes Studi  | … |  Opechancanough   |
|  David Thewlis  | … |  Wingfield   |
Arvioita

Turun Sanomien Tapani Maskulan mukaan The New World on eeppinen runoelma kulttuurien kohtaamisesta, jossa molemmista näyttäytyvät sekä valistuneet että barbaariset puolet: ”Se sukeltaa historian yhteen tähtihetkeen osoittaakseen, miten ihmisten laumasieluisuuden vaistoavat ja sen lyhytnäköisyydestä erkaantuvat yksilöt voivat löytää kaikki etniset rajat ylittävän, sanattoman yhteisymmärryksen. Tuntemattomalle mantereelle astuminen merkitsee uuden ajan aamunkoittoa, mutta myös ihmisyyden avointa itsetutkiskelua. Siihen pystyvät kapinoiva englantilaiskapteeni John Smith ja paikallisen kuninkaan tytär, jotka oitis ensisilmäyksellä tunnistavat toistensa pyyteettömyyden.”
Aiheesta muualla

Trailer site for The New World (Arkistoitu – Internet Archive). (englanniksi)
Press Release (Arkistoitu – Internet Archive). (englanniksi)
Teleologia

Teleologia (kreik. τέλος, telos, "lopputulos; λόγος, logos, ”oppi”) eli tarkoitusperäisyys tai päämäärähakuisuus on a) filosofinen oppi, jossa pohditaan tarkasteltavan kohteen (esimerkiksi jonkin toiminnan) tavoitetta b) oppi esimerkiksi kaikkeuden rakenteen ja järjestyksen tarkoitusperäisyydestä. Teleologialla tarkoitetaan kuvaus- ja selitystapaa, jossa jonkin tapahtuman tai prosessin olemassaoloa ja luonnetta selitetään viittaamalla sen tulokseen, päämäärään. Teleologia on keskeistä Aristoteleen ajattelussa.
Aristoteles ja teleologia

Teleologia liittyy muun muassa Aristotelesta kiehtoneeseen muutoksen teemaan, johon liittyvät syyt, joista muutokset johtuvat, ja ovat olemassa juuri tehdäkseen mahdolliseksi tämän muutoksen.
Aristoteleen filosofiassa (Metafysiikka) syyt oli jaettu neljään osaan:
Aineellinen eli materiaalinen syy, eli aine josta asiat on tehty.
Muodollinen eli formaalinen syy, eli muoto tai olemus, joka on malli sille, millainen asian tulisi olla.
Aiheuttava syy eli aiheuttaja, se josta muutos sai alkunsa. Tämä vastaa nykyistä käsitystä kausaalisesta syystä.
Päämääräsyy tai finaalinen syy, eli tarkoitus tai loppu, johon on tarkoitus päästä.
Teleologiassa finaaliset syyt ovat kaikkein tärkeimpiä.
Teleologinen todistus

Eräs perinteinen perustelu jumalan olemassaololle on teleologinen todistus eli luonnon järjestyksen todistus, väittäen maailman näyttävän palvelevan tiettyä tavoitetta ja järjestystä kaaoksen sijaan, jolloin se olisi järkevän olennon luoma.
Teleologinen selittäminen

Teleologinen selittäminen muistuttaa funktionaalista selitystä. Monet pitävät asioiden teleologisia selittämistä näennäistieteenä, osittain koska niihin usein liittyy ilmiöitä luovan henkilön subjektiivisiakin näkemyksiä, osittain koska teleologisesti on helppo selittää mitä vain.
Väärä teleologia syntyy, kun joku väittää ilman hyviä perusteluja, että X aiheuttaa Y:n, koska Y:n täytyy tapahtua.
Teleologinen etiikka

Etiikassa teleologinen etiikka eli seurausetiikka on deontologian eli velvollisuusetiikan vastakohta. Velvollisuusetiikka keskittyy tekoihin, velvollisuuksiin ja käytäntöön sinällään riippumatta lopputuloksista tai tavoitteista. Seurausetiikka määrittää eettisyyden määräytyvän tekojen seurausten, eikä sinällään tekojen itsensä tai henkilöiden ominaisuuksien perusteella.
Kirjallisuutta

Hanke, David: Teleology: the explanation that bedevils biology. Teoksessa Cornwell, John (toim.): Explanations. Styles of Explanation in Science, s. 143–155.  Oxford:  Oxford University Press, 2004.  ISBN 0198607784.  Google Books. (englanniksi)
Aiheesta muualla

Dubray, Charles: Teleology Catholic Encyclopedia.  1911. New York:  Robert Appleton Company. (englanniksi)
Lagerspetz, Kari: Tarkoituksenmukaisuus elävässä luonnossa ja sen selitykset (Arkistoitu – Internet Archive). Tieteessä tapahtuu 8/1998.
Tieteenfilosofian suuntauksia
Empirismi
Fallibilismi
Funktionalismi
Hempelin–Oppenheimin malli
Hermeneutiikka
Hypoteettis-deduktiivinen tieteenkäsitys
Instrumentalismi
Intentionalismi
Konfirmaatioholismi
Naturalismi
Pragmatismi
Rationalismi
Realismi
Reduktionismi
Teleologia
The Return of the Living Dead

| The Return of the Living Dead |
| --- | --- |

Ohjaaja:  Dan O'Bannon
Käsikirjoittaja:  Rudy Ricci John A. Russo Russell Streiner
Tuottaja:  Tom Fox Graham Henderson
Säveltäjä:  Matt Clifford Francis Haines
Kuvaaja:  Jules Brenner
Leikkaaja:  Robert Gordon
Pääosat:  Clu Gulager James Karen Don Calfa
Valmistustiedot
Valmistusmaa:  Yhdysvallat
Tuotantoyhtiö:  Orion Pictures Hemdale Film Corporation A Greenberg Brothers Partnership
Levittäjä:  Orion Pictures Netflix
Ensi-ilta:  16. elokuuta 1985
Kesto:  91 minuuttia
Alkuperäiskieli:  englanti
Budjetti:  4 000 000 dollaria
Tuotto:  14 237 880 dollaria
Seuraaja:  Return of the Living Dead Part II
Aiheesta muualla
IMDb 
Elonet
AllMovie
Infobox OKNimi-testi OK: 
The Return of the Living Dead (televisioesityksissä 2000-luvulla Suomessa käytetty nimi: Elävien kuolleiden paluu) on vuonna 1985 ensi-iltansa saanut Dan O’Bannonin ohjaama yhdysvaltalainen zombi-aiheinen kauhukomediaelokuva. Elokuva on saanut neljä jatko-osaa.[lähde? ]
Juoni

Freddy on saanut työpaikan varastosta, jota  Frank esittelee hänelle. Myöhemmin Frank kertoo Freddylle kauhuklassikko Night of the Living Deadin perustuvan tositapahtumiin, jossa kaikki sai alkunsa eräästä kemikaalista, joka herätti kuolleet eloon. Hän myös kertoo, että ruumiit vietiin varastoon, jossa he ovat töissä. He lähtevät katsomaan niitä, mutta siellä oleva kemikaali alkaa vuotaa ja he menettävät tajuntansa.
Samaan aikaan joukko Freddyn ystäviä ovat hakemassa häntä töistä. He päättävät mennä läheiselle hautausmaalle juhlimaan. Frank ja Freddy heräävät ja tajuavat yhden ruumiin heränneen eloon. He kutsuvat paikalle johtajansa Burtin ja yhdessä he kolme onnistuvat viemään ruumiin tuhkattavaksi Burtin parhaan ystävän, Ernien luo. Tuhkauksessa kuitenkin vapautuu kemikaalia ilmaan, josta se leviää sadepilveen. Alkaa sataa, ja sen seurauksena kaikki hautausmaalla olevat ruumiit heräävät eloon. Ruumiit alkavat jahdata Freddyn ystäviä ja muita.
Näyttelijät

| 0 | 1 | 2 |
| --- | --- | --- |
|  Clu Gulager  | … |  Burt Wilson   |
|  James Karen  | … |  Frank   |
|  Don Calfa  | … |  Ernie Kaltenbrunner   |
|  Thom Mathews  | … |  Freddy   |
|  Beverly Randolph  | … |  Tina   |
|  John Philbin  | … |  Chuck   |
|  Jewel Shepard   | … |  Casey   |
|  Miguel A. Núñez Jr.  | … |  Spider   |
|  Brian Peck  | … |  Scuz   |
|  Linnea Quigley  | … |  Trash   |
|  Mark Venturini  | … |  Suicide   |
|  Jonathan Terry  | … |  Colonel Glover   |
|  Allan Trautman  | … |  Tarman   |
Vastaanotto

Elokuvalla on Rotten Tomatoes -sivustolla 90 prosentin ”tuore”-arvosana. Elokuva on saanut neljä Saturn-ehdokkuutta, paras kauhuelokuva, paras ohjaaja, paras maskeeraus ja paras päyttelijä (James Karen).[lähde? ]
Kohtelu Suomessa

Valtion elokuvatarkastamo määräsi elokuvalle ennakkotarkastuksessa 28.8.1985 ikärajan KK (kokonaan kielletty), joten elokuvaa ei saanut laillisesti Suomessa esittää eikä levittää. Valituskierroksen jälkeenkin samana syksynä täyskielto jäi voimaan. Elokuva vapautui laillisesti esitettäväksi ja levitettäväksi aikuissensuurin poistuttua Suomesta lakimuutoksessa vuoden 2001 alussa.
20.8.1994 MTV3:n piti esittää Return of the Living Dead puolen yön jälkeen. Elokuvien ja videoiden ennakkotarkastus ei koskenut televisioesityksiä, mutta kanavat usein oma-aloitteisesti noudattivat elokuvatarkastamon päätöksiä, joskin saattoivat poiketa niistä mikäli aikaa oli kulunut riittävän kauan. Muutamaa päivää ennen esitystä elokuva vedettiin pois ohjelmistosta. MTV3:n mukaan elokuva jätettiin esittämättä "liikenneministeri Ole Norrbackin henkilökohtaisesta toivomuksesta".
Jatko-osat

Elokuvalle on tullut neljä jatko-osaa:
Return of the Living Dead Part II (1988)
Return of the Living Dead 3 (1993)
Return of the Living Dead: Necropolis (2005)
Return of the Living Dead: Rave to the Grave (2005)
Aiheesta muualla

Elokuva Box Office Mojossa (englanniksi)
Awards Internet Movie Database. Viitattu 1.6.2014. (englanniksi)
The Dillinger Escape Planin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 6 |  |
| ↙Kokoelmat | 2 |  |
| ↙EP:t | 6 |  |
| ↙Singlet | 8 |  |
| ↙Videot | 1 |  |
| ↙Musiikkivideot | 15 |  |
The Dillinger Escape Plan oli vuonna 1997 perustettu yhdysvaltalainen mathcore-yhtye, jolla on vaikutteita jazzista ja fuusiojazzista.
Studioalbumit

Calculating Infinity (1999,  Relapse Records, Hydra Head Records)
Miss Machine (2004,  Relapse Records)
Ire Works (2007,  Relapse Records)
Option Paralysis (2010,  Party Smasher, Season of Mist)
One of Us Is the Killer (2013,  Party Smasher, Sumerian Records)
Dissociation (2016,  Party Smasher, Cooking Vinyl)
EP:t

The Dillinger Escape Plan Now (1997,  Now or Never)
Under the Running Board (1998,  Relapse Records)
Irony is a Dead Scene (2002,  Epitaph Records)
Plagiarism (2006,  Relapse Records)
Instrumentalist (2017,  Party Smasher)
Livealbumit

Cursed, Unshaven and Misbehavin': Live Infinity (2003,  Relapse Records)
Split-albumit

The Dillinger Escape Plan / Nora (1998,  Ferret Music)
The Dillinger Escape Plan / Drowningman (1999,  Hydra Head Records)
Singlet

Panasonic Youth (2004)
Setting Fire to Sleeping Giants (2004)
Unretrofied (2005)
Farewell, Mona Lisa (2010)
Prancer (2013)
Happiness is a Smile (2014)
Limerent Death (2016)
Symptom of a Terminal Illness (2016)
DVD:t

Miss Machine: The DVD (2006)
Musiikkivideot

| Vuosi | Kappale | Ohjaaja(t) |
| --- | --- | --- |
| 1998 | "The Mullet Burden" | J.D. Panyko |
| 2004 | "Panasonic outh" | Josh Graham |
| 2004 | "Setting Fire to Sleeping Giants" | Dale Resteghini |
| 2005 | "Unretrofied" | Ilan Sharone |
| 2006 | "Milk Lizard" | Ilan Sharone |
| 2006 | "Black Bubblegum" | Ilan Sharone |
| 2010 | "Farewell, Mona Lisa" | Cesar Ochoa |
| 2011 | "Gold Teeth on a Bum" | Salvatore Perrone |
| 2012 | "Parasitic Twins" | David Merenyi |
| 2013 | "When I Lost My Bet" | Mitch Massie |
| 2013 | "One of Us is the Killer" | Mitch Massie |
| 2013 | "Hero of the Soviet Union" | Ira Chernova |
| 2014 | "Happiness is a Smile" | Mitch Massie |
| 2014 | "Rage" (feat. Jarren Benton) | Fredo Tovar, Scott Fleishman |
| 2015 | "Paranoia Shields" | Mitch Massie |
| 2017 | "Limerent Death" | Oleg Rooz |
Power Rangers Jungle Furyn viholliset

Luettelo Power Rangers Jungle Furyn vihollisista. Viholliset perustuvat osittain japanilaisessa 31. Super Sentai -sarjassa Juken Sentai Gekiranger olleisiin vihollisiin.
Dai Shi

Dai Shi on Jungle Furyn päävihollinen. Hän on muinainen paha monipäinen lohikäärme, joka halusi 10 000 vuotta sitten hankkiutua eroon ihmiskunnasta, jotta eläimet voisivat taas hallita maailmaa. Dai Shi kuitenkin hävisi ensimmäisille Pai Zhuan taistelijoille, joista tuli mestareita heidän vangittua Dai Shin hengen arkkuun. Siitä lähtien Pai Zhuan jäsenet vartioivat Dai Shin arkkua sukupolvien ajan. Dai Shi pääsi vapaaksi, kun Jarrod hylättiin Dai Shin vartiointitehtävästä ja hän hyökkäsi vihoissaan mestari Maon kimppuun. Vapaaksi päästyään Dai Shi tuhosi ensin mestari Maon fyysisen olomuodon ja valtasi sitten Jarrodin ruumiin itselleen. Sen jälkeen hän kokosi armeijansa uudestaan ja pyrki jatkamaan siitä mihin ennen vangitsemistaan oli jäänyt. Vaikka hän valitsi Jarrodin välikappaleekseen tarkkaan, pystyi Jarrod silti vaikuttamaan hieman tekemisiinsä. Scorch huomasi sen ja päätti tehdä asialle jotain, kun Phantom Beast Kuninkaaksi tultuaan Dai Shi ylensi Camillen Phantom Beast Generaliksi ja hääti Whigerin temppelistään.
Dai Shi ymmärsi menettävänsä otettaan Jarrodista, kun Grinderin tuhoutumisen jälkeen Scorch kysyi ylensikö hän Camillen kunnioituksen vai tunteidensa perusteella. Jarrod pääsi vapaaksi Dai Shistä, kun Casey saapui pelastamaan Jarrodia. Dai Shi onnistui viemään Jarrodilta ja Camillelta heidän Rinzin-voimansa. Menetettyään isäntänsä aloitti Dai Shin suunnitelmansa viimeisen vaiheen. Hänellä oli tarpeeksi voimia avaamaan porttaalin henkimaailmaan ja hän toi takaisin kaikki kaatuneet kätyrinsä. Kun hänen kätyrinsä tuhoutuivat uudestaan imi Dai Shi mestarien henkieläimet itseensä ja sai oikean fyysisen olomuotonsa takaisin. Jarrod hyökkäsi Dai Shitä vastaan Zocato-voimallaan ja sai sitä heikennettyä tarpeeksi, jotta kolme valittua vartijaa: Casey, Theo ja Lily saivat sen tuhottua.
Dai Shin äänenä toimi Geoff Dolan.
Flit

Flit oli alkujaan taistelulajien taitaja, joka oli muinoin taistellut Camillea vastaan. Taistelun aikana Camille oli muuttanut hänet kärpäseksi. Sen jälkeen hänen oli asuttava Camillen vatsassa tai hän olisi kuollut. Flit ei ollut oikeasti paha. Hän pakeni satunnaisesti Camillen vatsasta juontamaan zorditaisteluita ja pyrki pitämään selostuksensa puolueettomina. Kun R.J. pelasti hänen henkensä, korvasi Flit sen hänelle auttamalla häntä saamaan henkieläimensä taas hallintaansa ennen kuin joutui ajan käytyä vähiin palaamaan Camillen vatsaan. Sen jälkeen rangerit, erityisesti R.J, pitivät Flitiä ystävänään. Flit auttoi R.J:tä myös ottamalla kiinni Unidoomin mereen heittämän mestari Finnin sisältäneen kristallisilmän ja vei sen R.J:lle. Sarjan päätösjaksossa Flit muuttui taas ihmiseksi.
Äänenä toimi Kelson Henderson.
Myrkkyviisikko

Olivat myrkyllisten eläinten henkiä omaksuneita Rinshejä, joilla kullakin oli omat eläinhahmonsa. Kaikki viisi esiintyivät myös sarjan päätösjaksossa.
Myrkkyviisikko > Rantipede

Ensiesiintyminen jaksossa: "A Taste of Poison"
Ääninäyttelijä: Gerald Urquhart
Valkoiseen nauhaan pukeutunut Rinshi, joka piti hallussaan tuhatjalkaisen henkeä. Sen päässään pitämä pussi peitti sen todelliset kasvot, jotka koostuivat kerällä olleesta tuhatjalkaisen takaosasta. Se pystyi iskemään jopa tuhat kertaa muutaman sekunnin aikana. Rantipede halusi taistella Caseyta vastaan, mutta joutui tyytymään Lilyyn. Hävittyään taistelun se poisti pussin päästään ja käytti rangereiden pelkoa kasvaakseen suureksi ja näyttääkseen todelliset voimansa. Vähän sen jälkeen Rantipede tuhoutui Jungle Pride Megazordin Savage Spinin avulla. Myöhemmin Naja herätti sen uudestaan henkiin auttamaan Dai Shin syrjäyttämisessä, mutta joutui sillä kertaa Dai Shin tuhoamaksi.
Dai Shi avasi sarjan päätösjaksossa "Now the Final Fury" portaalin henkimaailmaan tuoden Rantipeden takaisin. Rangerit tuhosivat sen yhdessä mestariensa kanssa.
Myrkkyviisikko > Gakko

Ensiesiintyminen jaksossa: "A Taste of Poison"
Ääninäyttelijä: Bruce Hopkins
Vihreään nauhaan pukeutunut Rinshi, joka piti hallussaan gekon henkeä. Ovela yllätyshyökkäyksiä tehnyt shurikenmestari, joka pystyi kiinnittymään mihin tahansa pintaan jalkapohjissaan olleiden mikroskooppisten karvojen avulla. Gakko pystyi jopa katkaisemaan oman kätensä päästäkseen vapaaksi ja myöhemmin kasvattamaan uuden tilalle samalla kun katkaistu käsi toimi harhautuksena. Gakko viihtyi korkeiden pilvenpiirtäjien seinillä. Jaksossa "Can't Win Them All" se onnistui murtamaan Theon itseluottamuksen ja voittamaan helposti Caseyn ja Lilyn. Theo päihitti Gakkon sen omassa maailmassa saatuaan itseluottamuksensa R.J:n avulla takaisin. Kasvettuaan suureksi Jungle Pride Megazord tuhosi sen. Jaksossa "Pizza Slice of Life" herätti Naja sen uudestaan henkiin auttamaan Dai Shin syrjäyttämisessä. Gakko pakeni, kun Dai Shi tuhosi Rantipeden. Se aloitti hyökkäyksen kaupunkiin kerätäkseen itselleen mahdollisimman paljon voimia, koska sillä ei ollut muutakaan mahdollisuutta. Se kohtasi rangerit, jotka tuhosivat sen Claw Cannonilla.
Dai Shi avasi sarjan päätösjaksossa "Now the Final Fury" portaalin henkimaailmaan tuoden Gakkon takaisin. Rangerit tuhosivat sen yhdessä mestariensa kanssa.
Myrkkyviisikko > Stingerella

Ensiesiintyminen jaksossa: "A Taste of Poison"
Ääninäyttelijä: Sarah Sommerville
Punaiseen nauhaan pukeutunut Rinshi, joka piti hallussaan skorpionin henkeä ja oli ainoa naispuolinen myrkkyviisikon jäsenistä. Se myrkytti Caseyn heidän kohdattua ensimmäistä kertaa, kun Dai Shi oli ensin voittanut hänet. Annos ei ollut tappava, mutta sai Caseyn hetkeksi tuntemaan suunnatonta kipua. Stingerella lähetettiin jaksossa "Dance the Night Away" hyökkäämään kaupunkiin tanssivien Rinshien kanssa ja he onnistuivatkin ensin lyömään rangerit. Rangerit vastasivat kuitenkin myöhemmin samanlaisella tanssipohjaisella tekniikalla. Stingerella rakastui Toadyyn Toadyn vakuutettua Stingerellan siitä, että heidän kannattaisi yhdistää voimansa. Stingerella vannoi kostavansa rangereille heidän tuhottua Toadyn. Kasvettuaan suureksi vapautti se armeijan skorpioneja Jungle Pride Megazordin kimppuun, jotka Savage Spin -liike poisti Megazordin pinnalta. Sen jälkeen Jungle Pride Megazord tuhosi Stingerellan.
Dai Shi avasi sarjan päätösjaksossa "Now the Final Fury" portaalin henkimaailmaan tuoden Stingerellan takaisin. Rangerit tuhosivat sen yhdessä mestariensa kanssa.
Myrkkyviisikko > Toady

Ensiesiintyminen jaksossa: "A Taste of Poison"
Ääninäyttelijä: Adam Gardiner
Keltaiseen nauhaan pukeutunut Rinshi, joka piti hallussaan konnan henkeä. Se sieti hyvin iskuja ja pystyi kehittämään itselleen limasta hyökkäyksiä torjuneen suojakentän. Toady tunnusti myöhemmin rakastavansa Stingerellaa ja vannoi tekevänsä mitä tahansa hänen vuokseen. Jaksossa "Dance the Night Away" hän suojeli Stingerellaa hyökäten rajusti rangereita vastaan, kun luuli Theon ja Stingerellan välillä olleen jotain. Vaikka Toady selvisi Megazordin hyökkäyksistä, karkasi hän häpeissään Stingerellan lähdettyä. Saatuaan vinkin Camillelta, Toady ryhdistäytyi ja vakuutti Stingerellan siitä, että heidän kannattaisi yhdistää voimansa. Toady tuhoutui, kun hänen suojakenttänsä petti rangereiden käyttämän uuden Claw Cannonin voimasta.
Dai Shi avasi sarjan päätösjaksossa "Now the Final Fury" portaalin henkimaailmaan tuoden Toadyn takaisin. Rangerit tuhosivat sen yhdessä mestariensa kanssa.
Myrkkyviisikko > Naja

Ensiesiintyminen jaksossa: "A Taste of Poison"
Ääninäyttelijä: Richard Simpson
Siniseen nauhaan pukeutunut myrkkyviisikon johtaja, joka piti hallussaan kobran henkeä. Naja pystyi tunnistamaan vihollisensa heikot kohdat ja iskemään niihin. Najan suurin valtti oli sen kuusi elämänkynttä, joiden avulla se pystyi huijaamaan kuolemaa ja herättämään kuolleita takaisin henkiin. Jaksossa "Pizza Slice of Life" sai Naja tarpeekseen Dai Shistä. Naja suunnitteli kapinaa ja kertoi suunnitelmistaan Camillelle tarjoten hänelle paikkaa rinnaltaan. Naja käytti yhtä elämänkynsistään selviytyäkseen Camillen hyökkäyksistä ja voitti siten hänet. Vähän myöhemmin Naja herätti uudestaan henkiin Rantipeden ja Gakkon auttamaan häntä Dai Shin syrjäyttämisessä. Camillen sekaantuminen asiaan kuitenkin pilasi suunnitelman sillä Camille oli oppinut vastaamaan Najan hyökkäyksiin. Kun Naja tarjosi Camillelle taitoaan herättää asioita henkiin, leikkasi Camille irti ennen Najan tuhoutumista sen viimeiset kolme elämänkynttä.
Dai Shi avasi sarjan päätösjaksossa "Now the Final Fury" portaalin henkimaailmaan tuoden Najan takaisin. Rangerit tuhosivat sen yhdessä mestariensa kanssa.
Overlordit

Overlordit olivat kolme demonisoturia, jotka hyvien joukot olivat onnistuneet tuhoamaan ennen sarjan tapahtumia. Jokainen niistä hallitsi yhtä maailman elementeistä, jotka olivat taivas, meri ja maa. Myrkkyviisikon tuhouduttua pyysi Dai Shi Camillea antamaan kolmen overlordin rannekkeet ja kolme sen Najalta viemää elämänkynttä aikomuksenaan herättää overlordit takaisin henkiin ja kasvattaa omia voimiaan niiden menetelmiä opettelemalla.
Overlordit > Carnisoar

Carnisoar oli taivaan overlordi, joka piti hallussaan haukan henkeä ja oli ilmataisteluiden mestari. Carnisoar käytti aseenaan hilparia ja sulkien muotoisia shurikeneja. Dai Shin aikomuksena oli herättää henkiin kaikki kolme overlordia tullakseen itse vahvemmaksi. Hän päätti herättää Carnisoarin ensimmäisenä. Herättyään Carnisoar vei Jarrodin menneisyyteen ja poisti hänen lapsena tekemänsä hyvät teot tehden hänestä sitä kautta vahvemman. Sen jälkeen Carnisoar palasi Dai Shin tukikohtaan ja aloitti todellisen koulutuksen opettamalla Jarrodia käyttämään vihaansa voimavarana Jellican saapumiseen asti. Jellican saavuttua ja otettua Carnisoarin paikan Jarrodin kouluttajana jätti Carnisoar tukikohdan hetkeksi, mutta palasi myöhemmin takaisin ja herätti ensimmäisen Shadow Guardin.
Carnisoar liittoutui Grizzakan herättyä hänen kanssaan ja hylkäsi Dai Shin. Grizzaka antoi hänelle tehtävän valmistella huone Phantom Beast Generalien herättämistä varten. Saavuttuaan Rhino Nexukseen muiden overlordien kanssa taisteli Carnisoar Caseytä, Theoa, Lilyä ja R.J:tä vastaan illuusioulottuvuudessaan. Kun Casey hyökkäsi oikeaa Carnisoaria vastaan pääsivät rangerit takaisin oikeaan maailmaan, jonka jälkeen he taistelivat Wolf Pride Megazordilla ja Jungle Master Megazordilla sitä vastaan. Carnisoar voitti molemmat Megazordit. Dominicin saatua Rhino Pride Megazordin itselleen onnistui hän tuhoamaan Carnisoarin, joka vannoi ennen tuhoutumistaan sodan olleen vasta alussa. Dai Shi herätti Carnisoarin vielä viimeisessä jaksossa, mutta Power Rangerit ja heidän Pai Zhuan mestarinsa tuhosivat sen.
Äänenä toimi Cameron Rhodes.
Overlordit > Carnisoar > Bai Lai

Ensiesiintyminen jaksossa: "Blind Leading the Blind"
Ääninäyttelijä: Josh Thomas
Bai Lai oli varista muistuttanut hirviö, jolla ei ollut lainkaan Rinshimuotoa. Se oli Carnisoarin kätyri ja loi yhdessä Cardenin kanssa pyörteen, jonka tarkoituksena oli pyyhkiä koko kaupunki kartalta. Bai Lai ja Carden kasvoivat yhdessä suuriksi ja voittivat Jungle Pride Megazordin, koska se ei osannut lentää. Theon opittua käyttämään Jungle Fania mestari Swoopin avulla ne kasvoivat taas suuriksi. Sillä kerralla rangerit onnistuivat tuhoamaan sen Jungle Priden Lepakkomuodolla.
Overlordit > Carnisoar > Carden

Ensiesiintyminen jaksossa: "Blind Leading the Blind"
Ääninäyttelijä: Gregory Cooper
Carden oli kurkea muistuttanut hirviö, jolla ei ollut lainkaan Rinshimuotoa. Se oli Carnisoarin kätyri ja loi Bai Lain kanssa pyörteen. Kaksikko voitti aluksi rangerit, mutta ne lyötiin Theon opittua käyttämään Jungle Fania mestari Swoopin avulla. Jungle Priden Lepakkomuoto heitti Cardenin vuorelle, mistä se todisti Bai Lain tuhoutumista. Carden vannoi kostavansa Bai Lain tuhoutumisen ja otti kaatuneen parinsa miekan muistoksi. Carden kohtasi jaksossa "Pushed to the Edge" Lilyn ja hävisi taistelun. Kasvettuaan suureksi se tuhoutui helposti Jungle Priden Lepakkomuodon avulla.